Lucas Di Grassi

Lucas Tucci Di Grassi (g. 1984 m. rugpjūčio 11 d. San Paule) – autosporto lenktynininkas iš Brazilijos. 2010 m. lenktyniavo Formulės 1 Virgin Racing ekipoje. Nuo 2014 m. brazilas yra Audi komandų narys ilgų distancijų lenktynėse, 24 val. Le Mano ir Formulės E čempionatuose. 2016-2017 m. sezone tapo Formulės E čempionu.

 Karjera 
Sportininko karjerą Lucas pradėjo vairuodamas kartingus, o 2000 m. laimėjo 5 vietą Formulės A kartingų pasaulio čempionate.

2002 m. jis laimėjo antrąją vietą Brazilijos Formulės Renault čempionate, kitais metais užėmė tą pačią vietą Formulės 3 Pietų Amerikos čempionate.

Iki 2006 m. jis lenktyniavo įvairiuose čempionatuose, o nuo tų metų iki 2009 m. pabaigos lenktyniavo GP2 serijoje. 2007 m. čia laimėjo antrąją vietą, kitus dvejus metus buvo trečias.

 Formulė 1 
2008 m. brazilas išbandė Honda ekipos automobilį, o 2009 m. sezoną Lucas praleido Renault ekipos lenktynininko bandytojo vietoje.

2009 m. gruodžio 15 d. Virgin ekipa paskelbė, kad Timo Glocko komandos draugu ekipoje taps brazilas Lucas Di Grassi.L. di Grassi patvirtintas „Virgin“ lenktynininku

 Pirelli 

2012 m. kovo 30 d. pasirašė padangų testuotojo sutartį iki sezono pabaigos su Pirelli kompanija.Pirelli signs Alguersuari and di Grassi as test drivers

 2014 m. 
2014 m. brazilas pelnė keturis podiumus ir FIA ilgų distancijų lenktynių pasaulio čempionato įskaitoje užėmė ketvirtą vietą.

Tais pačiais metais dalyvavo 24 valandų Le Mano lenktynėse, kur su Audi komanda liko antroje vietoje. Taip pat su Audi ekipa jis prisijungė prie debiutinio Formulės E sezono.‘Lucas di Grassi terminates Formula E test job to become a driver’ 

 Karjeros statistika 
 Sezonas Čempionatas Komanda Lenktynės Pole pozicijos Pergalės Taškai Galutinė vieta 2002 Brazilijos Formulė Renault 1 2 2 2003 Pietų Amerikos Formulė 3 Avallone Motorsport 12 3 1 2 2003 Europos Formulė 3 Prema Powerteam 4 0 0 21 2004 Didžiosios Britanijos Formulė 3 HiTech Racing 24 2 2 130 8 2005 Europos Formulė 3 Manor Motorsport 20 2 1 68 3 2006 GP2 serija Durango 20 0 0 8 17 2007 GP2 serija ART Grand Prix 21 0 1 77 2 2008 GP2 serija Addax Team 14 0 3 63 3 2009 GP2 serija Racing Engineering 20 1 1 63 3

 Šaltiniai 

 Nuorodos 

 Oficiali lenktynininko svetainė

Kategorija:Brazilijos sportininkai
Kategorija:Formulės 1 pilotai